
转讜住驻讜转





	诪讞讜讜专转讗 诪转谞讬' 讚诇讗 讻专' 讬讛讜讚讛. 讜讗''转 讜讗诪讗讬 诇讗 诪砖谞讬 诪转谞讬' 砖诇讗 讘砖注转 讛讜爪讗转 讝讘诇讬诐 讜讚讘专讬 讛讻诇 讻讚诪砖谞讬 讘讛诪谞讬讞 (讘''拽 讚祝 诇. 讜砖诐) 讗诪转谞讬' 讚讛转诐 讜讬''诇 讚讛讻讗 驻砖讬讟讗 诇讬讛 讚讗讬讬专讬 砖诇讗 讘砖注转 讛讜爪讗转 讝讘诇讬诐 讜诇讛讻讬 诇讗 讛讜讛 拽砖讬讗 诇讬讛 讛讗 讚诪转谞讬' 诪爪专讻转 诇讝讘诇 诇讗诇转专 讜专' 讬讛讜讚讛 诪转讬专 诇讛谞讬讞 诇' 讬讜诐 讗诇讗 诇讛讻讬 诇讗 诪爪讬 讗转讗 讻专' 讬讛讜讚讛 诪砖讜诐 讚诪讞讬讬讘 诇砖诇诐 诪讛 砖讛讝讬拽 讗驻讬诇讜 讛讝讬拽 讘讛讛讬讗 砖注讛 拽讟谞讛 砖讬砖 诇讜 专砖讜转 诇讛谞讬讞 讜诇专讘讬 讬讛讜讚讛 讗讜转讛 砖注讛 讻讬讜谉 砖讬砖 诇讜 专砖讜转 驻讟讜专 讜注讬''诇 讚诪转谞讬转讬谉 诪砖诪注 讚讗讬讬专讬 讘砖注转 讛讜爪讗转 讝讘诇讬诐 诪讚拽转谞讬 讛诪讝讘诇 诪讝讘诇 诪砖诪注 讘砖注讛 砖专讙讬诇讬谉 诇讝讘诇 讜讛讗 讚诇讗 讛讜讛 拽砖讛 诇讬讛 讚专讘讬 讬讛讜讚讛 砖专讬 砖诇砖讬诐 讬讜诐 讜诪转谞讬' 诇讗诇转专 诪砖讜诐 讚讗讬讻讗 诇诪讬诪专 讚诪转谞讬转讬谉 注爪讛 讟讜讘讛 拽诪''诇 砖讬诪讛专 砖诇讗 讬爪讟专讱 诇砖诇诐 诪讛 砖讛讝讬拽:





专诪讘"谉

讜讛讗 讚讗诪专讬' 讘讞砖砖讗 诇讘注诇讬 讝专讜注讜转 拽诪讬驻诇讙讬. 讛"驻: 讚讗讬 诇讗 讬讛讘讬谞谉 诇讛讜 讗讙专讗 讗转讜 讘注诇讬 讝专讜注 讜讗诪专讬 讛拽讚砖 讘讛讘讟讛 诇讗 拽谞讬 讜讗"讗 砖诇讗 讬诪爪讗讜 注讜诪专 讜砖讞讬 讛诇讞诐 诪诪拽讜诐 讗讞专 诪讗讬 诪驻住讬讚 讛拽讚砖 讜砖拽诇讬 诇讛讜 讗讘诇 讻讬 讬讛讘讬谞谉 诇讛讜 讚' 讝讜讝讬 诪转专讜诪转 讛诇砖讻讛 讞讬讬砖讬 讘注诇讬 讝专讜注讜转 诇驻住讬讚讗 讚讛拽讚砖 讜诇讗 谞讙注讬 讘讛讜 讻谞"诇:



诪转谞讬' 讚诇讗 讻专' 讬讛讜讚讛 诪砖讜诐 讚拽转谞讬 讛诪讜爪讬讗 诪讜爪讬讗 讜讛诪讝讘诇 诪讝讘诇 讜讗诇讜 砖诇讗 讘砖注转 讛讜爪讗转 讝讘诇讬诐 讗住讜专 讛讜讗 诇讛讜爪讬讗 讻诇诇 讜诪转专爪讬' 诪讜讚讛 专' 讬讛讜讚讛 砖讗诐 讛讝讬拽 讞讬讬讘 诇砖诇诐 讻诇讜诪专 讜诇讛讻讬 拽转谞讬 讛诪讜爪讬讗 诪讜爪讬讗 诇讜诪讜' 砖讗诐 砖讬讛讗 讗转 讝讘诇讜 讞讬讬讘 诇砖诇诐, 讻讱 驻专砖"讬 讝"诇, 讜诇讬砖谞讗 讚讙诪' 诇讗 讚讬讬拽讗 讛讻讬.
讜诇讬 谞专讗讛 讚拽住"讚 讬讛讜砖注 讗讜讛讘 讗转 讬砖专讗诇 讛讬讛 讜讗讬谉 讘"讚 诪转谞讬谉 诇讗讚诐 诇砖讛讜转 讝讘诇讜 讘专讛"专 讻讚讬 诇讞讬讬讘讜 诪讗讛 诪谞讛 讘谞讝拽讜 讗诇讗 诪讚拽讗 讬讛讘讬谞谉 专砖讜转讗 讟讜讘讗 砖"诪 驻讟讜专 诪诇砖诇诐 讜诇讗 诪拽砖讬' 讻诇诇 诪谉 讛诪讜爪讬讗 诪讜爪讬讗 讜讗讬讻讗 诇诪讬诪专 诪转谞讬' 砖诇讗 讘砖注转 讛讜爪讗转 讝讘诇讬诐 讜诇讚讘专讬 讛讻诇 讻讚诪转专爪讬' 讘讛诪谞讬讞 讗转 讛讻讚 (讞住专) 讜诪讜讚讛 专' 讬讛讜讚讛 砖讗诐 讛讝讬拽 讞讬讬讘 诇砖诇诐 讜讗注"讙 讚讗讬转 诇讬讛 专砖讜转 讟讜讘讗 诇砖讛讜转讜 (讞住专) 讛讗讬 转讬专讜爪讗 讜讛讚专讬' 诇住讘专讗 拽诪讗 讚讻诇 砖谞转谞讜 讞讻诪讬诐 专砖讜转 诇讝诪谉 (讞住专) 讗诐 讛讝讬拽 驻讟讜专 诪砖讜诐 讛讻讬 诪谞讬谞谉 专砖讘"讙 讚诪转谞讬' 讚拽讗诪专 诪转拽谉 讛讜讗 诪诇讗讻转讜 诇驻谞讬 诇' 讬讜诐 讘砖讬讟讛 讚驻讟讜专 诪诇砖诇诐, 讜专砖"讬 讝"诇 讚讞拽 诪讚讜拽讬讗 讚讗祝 诪转拽谉:



讗诪专 专讘讗 讘注拽专讜 讻"讗 诇讗 驻诇讬讙讬 讜讻讜'. 拽砖讬' 诇谉 注诇讛 讛讗 讚讙专住讬' 讘驻' 讛诪讘讬讗 转谞讬讬谉 讙讘讬 注爪讬抓 谞拽讘讜 讘讗专抓 讜谞讜驻讜 讘讞"诇 讚讗讬驻诇讬讙讜 讘讛 讗讘讬讬 讜专讘讗 讚专讘讗 住讘专 诪讗讜讬专讗 拽讗 讬谞拽讬 讜讗诪专讬谞谉 注诇讛 讘讚讗砖专讜砖 讻"注 诇讗 驻诇讬讙讬 驻讬' 讚讘转专 注拽专讜 讗讝诇讬' 讜讗拽砖讬' 讛转诐 讘讙诪专' 讜诇讗 驻诇讬讙讬 讜讛讗 转谞谉. 专"诪 讗讜诪专 砖诇 注诇讬讜谉 专' 讬讛讜讚' 讗讜诪专 砖诇 转讞转讜谉 讜诪驻专拽讬' 讛转诐 讻讚拽转谞讬 讟注诪' 诪讛 讗诐 讬专爪讛 讜讻讜' 讜讛讻' 讗诪专 专讘讗 讙讜驻讬' 讚讘讛讗 驻诇讬讙讬 讗讬 砖讚讬谞谉 谞讜祝 讘转专 注讬拽专 讗讜 诇讗 讜注讜讚 讗诪讗讬 诇讗 讗讜转讘讬' 讛转诐 诪讛讗 讚转谞谉 讙讘讬 注专诇讛 讻讛"讙.
讜讗讬讻讗 诇诪讬诪专 诇注讜诇诐 注讬拽专 讬谞讬拽讛 讘讚讗砖专讜砖 诪诪拽讜诐 注拽专讜 讛讜讗 讜诇讗 诪讗讜讬专讜 诇讚讘专讬 讻讜诇诐 讻讚转谞谉 诪讗讬谉 讬专拽 讝讛 讞讬讛 讚诪砖诪注 讚专"讬 谞诪讬 诪讜讚讛 讚诪诪拽讜' 注拽专讜 讞讬讛 砖讗诐 讗讬谞讜 诪讜讚讛 讛讬讗讱 讗诪专 诇讜 诪讗讬谉 讞讬讛 诇讬诪' 诇讬讛 诪讗讜讬专讜 砖诇 讝讛 讗诇讗 砖"诪 讘转专 注讬拽专 讗讝诇讬 诇注谞讬谉 讬谞讬拽讛 诇驻讬讻讱 讙讘讬 诪注砖专 讗讝诇讬' 讘转专 注讬拽专 砖讛讚讘专 转诇讜讬 讘讬谞讬拽'.
讗讘诇 讘砖转讬 讙谞讜转 讝讜 注"讙 讝讜 讘讛讗 驻诇讬讙讬 专"诪 住讘专 讻讬讜谉 砖讗讬谉 讛诇讛 讬讻讜诇 诇诪讞讜转 注诇 诪拽讜' 注拽专讜 砖讛讜讗 讘转讜讱 砖诇讜 讜诪砖诐 讛讜讗 讞讬讛 讗讝诇讬' 讘转专 注讬拽专 讜砖讚讬讙谉 谞讜祝 讘转专 砖专砖讬' 讗注"驻 砖讛诇讛 讬讻讜诇 诇诪讞讜' 注诇 诪拽讜' 讛谞讜祝 讜专"讬 住讘专 讛讙讚诇 讘砖诇 讝讛 诇讝讛 讜讛讙讚诇 讘砖诇 讝讛 诇讝讛 讗注"驻 砖注讬拽专 讬谞讬拽转讜 诪诪拽讜诐 砖讗讬谉 诇讝讛 讘讜 讻诇讜诐 讛讜讗讬诇 讜讗祝 讛讜讗 讬讻讜诇 诇诪讞讜转 注诇 讛谞讜祝 诇诪诇讗转 讙谞转讜 注驻专.
讜诇讗 讗砖讻讞谉 讘谞讜住讞讬 讚讬讬拽谞讬 专' 讬讛讜讚讛 住讘专 诇讗 讗诪专讬' 砖讚讬 讙讜驻讜 讜讻讜, 讜诪讗谉 讚讙专讬住 诇讬讛 讛"谞 诪驻专砖 讻讚讗诪专谉, 讜转谞谉 讙诪讬 讻讛"讙 讚讗诪专 专"诪 诪谉 讛讙讝注 讜诪谉 讛砖专砖讬' 砖诇 讘注诇 讛讗讬诇谉 拽讟谉 讝讛 讗祝 注"驻 砖讘讗讜讬专讜 砖诇 讝讛 讛讜讗 注讜诪讚 讘转专 注讬拽专 砖讚讬谞讜 诇讬讛 讜注讬拽专讜 讘讗讬诇谉 讛讙讚讜诇 讛讜讗 讜诪砖诐 讛讜讗 讬讜谞拽 砖讛砖专砖讬诐 讬讜谞拽讬诐 诪谉 讛拽专拽注 讜讛讜讗 讬讜谞拽 诪谉 讛砖专砖讬诐 讜专' 讬讛讜讚讛 住讘专 诪谉 讛讙讝注 砖诇 讘注诇 讛讗讬诇谉 讚讛"诇 讻注谞驻讬诐 砖诇讜 砖讗诐 讛讙讚讬诇讜 诇讗 讬砖驻讛 砖注"诪 讻谉 诇拽讞 讜诪谉 讛砖专砖讬诐 砖诇 讘注诇 讛拽专拽注 砖讻讬讜谉 砖讛拽专拽注 砖诇讜 讜讬讻讜诇 诇诪诇讗转 诪拽讜诪讜 讗讘谞讬诐 讜讗讬谉 讻讗谉 讗讬诇谉 讝讛 讗讬谉 讗讜诪专讬' 注讬拽专 讛砖专砖讬诐 砖讛讜讗 讬讜爪讗 诪砖诐 诇讘注诇 讗讬诇谉 讛诐 讛讜讗讬诇 讜讘专砖讜转讜 砖诇 讝讛 讛讜讗 讙讚诇. 讜注讜讚 砖讘讻讗谉 注讬拽专 讬谞讬拽转 讛讻诇 诪谉 讛拽专拽注 讛讜讗 讜讗讬谉 诇讜 诇讝讛 讘讛 讗诇讗 讬谞讬拽转 砖专砖讬 讗讬诇谉 讛讙讚讜诇 砖诪讻' 诇讜 讘诇讘讚 讜转谞谉 谞诪讬 讙讘讬 注专诇讛 讻讛"讙 讗讬诇谉 讛讬讜爪讗 诪谉 讛讙讝注 讜诪谉 讛砖专砖讬诐 驻讟讜专 诪谉 讛注专诇' 讜讘讛讱 讟注诪讗 砖讬讬讻讗 讜讟注诪讬讛 讚专' 讬讛讜讚讛 讘讛讱 讚讘驻' 讛诪讜讻专 讗转 讛住驻讬谞' 讜讘讛讱 讚注诇讛 注讚讬祝 诪讟注诪讗 讚诪转谞讬' 讚讗注"驻 砖讗讬诇谉 讝讛 讘转讜讱 砖诇 讝讛 讛讜讗 谞讟讜注 注讬拽专 讬爪讬拽转 讛讻诇 诪拽专拽注讬转讜 砖诇 讝讛 讛讜讗 讜讛讬讬谞讜 讚诇讗 讗拽砖讬' 讘讙诪' 转专转讬 讘诪诪讜谞讗 诇诪讛 诇讬.
讜讘讛讻讬 住诇拽讗砖诪注转讗 砖驻讬专, 讜诇讗 讻讚讘专讬 专砖"讬 砖诪讞拽 讜讛讙讬讛 讘讚专"诪 诪谉 讛讙讝注 讜诪谉 讛砖专砖讬诐 砖诇 讘注诇 讛拽专拽注 讜讻谉 讘诪转谞讬' 讚注专诇' 讜注讬拽专 讙讬专住转 讚砖诪注转讗 讜驻讬专讜砖讗 讚讬诇讬讛 讻讚讻转讬讘谞'. 讜讛讬讬谞讜 讚拽讗诪专讬 讗讘诇 注专诇讛 讚讗讬住讜专讗 讗讬诪讗 诪讜讚讛 诇讬讛 诇专' 讬讛讜讚讛 讗诇诪讗 专"诪 讘注专诇讛 诇拽讜诇讗 讗讝讬诇 讜驻讟讜专 诪谉 讛注专诇讛 讙专住讬'.
讜讛讗 讚拽讗诪专讬' 讜转谞谉 谞诪讬 讙讘讬 讗讬诇谉 [讻讛"讙]讚转谞谉 讜讻讜' 讗讬谞讛 诪砖谞讛 讗诇讗 诪驻谞讬 砖砖谞讬谞讜 诪拽爪转讛 讘驻' 讛诪讜讻专 讗转 讛住驻讬谞' 讚拽转谞讬 讜讛讬讜爪讗 诪谉 讛讙讝注 砖诇讜 讜诪谉 讛砖专砖讬诐 砖诇 讘注"讛 专讘讬 讬讛讜讚讛 拽转谞讬 诇讛 诪讚专讬砖' 专"诪 讛讜讬 住讬驻讗 诇讗讜 专"诪 讚拽转谞讬 专讬砖' 专诪"讗 拽谞讛 拽专拽' 讜诪"讛 讗讬讬转讜 讘讙诪' 讛讱 讘专讬转讗 讘住转诐 诪转谞讬' 诪砖讜诐 讚讘诪转谞讬' 专诪讬讝' 讜讻谉 讝讜 砖诇 注专诇' 讗讬谞讛 诪砖谞讛 讜讗讟讜 诇转讗 讚讛讗讬讱 讗诪专讬' 讚转谞谉.
讜讻讬讜爪讗 讘讛 讘驻' 讛讗讜诪专 [住讙.] 讘拽讬讚讜砖讬谉 讚转谞谉 讛讗讜诪' 诇讗砖讛 讛专讬 讗转 诪拽讜讚砖转 诇讬 诇讗讞' 砖讗讗讙讬讬专 讜讻讜' 专"诪 讗讜诪专 诪拽讜讚砖转 专' 讬讜讞谞谉 讛住谞讚诇专 讗讜诪专 讗讬谞讛 诪拽讜讚砖' 住转诐 讜诇讬讻讗 讛转诐 诇讗 专"诪 讜诇讗 专' 讬讛讜讚讛 讜诇讗 专' 讬讜讞谞谉 讛住谞讚诇专 讗诇讗 诪砖讜诐 讚注讬拽专讗 谞砖谞讬转 讘诪砖谞转谞讜 讜砖诇讗 讻讚讘专讬 专"诪. 讗诪专 转谞谉 诇讜诪专 诇讱 讛讱 讘专讬转' 诪转谞讬' 讛讬讗 讗诇讗 讚诇讗 驻专讬砖 讘诪转谞讬' 讜驻讬' 讘讘专讬转' 讘讛讚讬讗 讜讬砖 讗讞专转 讻讬讜爪讗 讘讗诇讜 讘驻' 讛住驻讬谞' 讘讛讛讬讗 讚讗诪专 讗讘讬讬 讛转诐 讗诇讗 诪注转讛 住讬驻' 讚拽转谞讬 讜专' 讗诇注讝专 讘"专 砖诪注讜谉 诪讞诇讬祝 讜诇讗 住讬驻' 讛讬讗 讚诇讗 诪转谞讬讬谉 讻讚诪讬讬转讬 诇讛 讘讙诪' 讚讜拽 讜转砖讻'.
讜讛讗 讚转谞谉 讛讻讗 专"砖 讗讜诪专 讻诇 砖讛注诇讬讜谉 讬讻讜诇 诇驻砖讜讟 讗转 讬讚讜 讜诇讬讟讜诇 讛讜讗 砖诇讜. 驻专砖"讬 讝"诇 讚讻讚专"诪 住"诇 讗诇讗 砖讛讜讗 诪驻拽讬专 讛砖讗专 诇转讞转讜谉 砖讙谞讗讬 讛讜讗 诇讬讟讜诇 专砖讜转 诇讬讻谞住 诇转讜讱 砖诇 讞讘专讜 讜诇讗 诪讞讜讜专 诇讬 讚拽讗 拽讬"诇 讙讘讬 讗讬诇谉 诪谉 讛讙讝注 砖诇 讘注诇 讛讗讬诇谉 讜诪谉 讛砖专砖讬' 砖诇 讘注诇 拽专拽注 讻专' 讬讛讜讚讛 讜讛讻讗 拽讬"诇 讻专"砖 讜讗"转 讚讛转诐 诪砖讜' 讚注讚讬祝 讟注诪讬' 讚专' 讬讛讜讚讛 诪砖讜诐 砖诪拽专拽注讜 砖诇 讝讛 讬讜谞拽讬' 讛讚讻转讘讬' 讗谞谉 诇注讬诇 讗讻转讬 诇讗 谞讬讞讗 讚讗"讻 讗诪讗讬 讗诪专讬 讚讘讬 专' 讬谞讗讬讜讘诇讘讚 砖诇讗 讬讗谞住 讛专讬 讻讬讜谉 砖讛讜讗 讬讻讜诇 诇诇拽讜讟 讗驻讬' 讘讗讜谞住 讗讬谞讜 诪驻拽讬专 讜讻谉 讗诐 诪讙讬注 诇谞讜驻讜 讜讗讬谞讜 诪讙讬注 诇注讬拽专讜 讗诪讗讬 讛讜讬 砖诇 转讞转讜谉 驻砖讬讟' 讚注诇讬讜谉 讘注讬 诇诪讛讜讬 讗诇讗 讛讗 讚专"砖 讘讚专' 讬讛讜讚讛 砖讬讬讻讗 讜讟注诪讬讛 诪砖讜' 讚转讞转讜谉 讗驻拽讜专讬 诪驻拽专 讙讘讬 注诇讬讜谉 讛讜讗讬诇 讜讬讚讜 诪讙注转 砖诐 讜讛讜讗 住讘讜专 砖讛讬讗 砖诇讜 讛讜讗讬诇 讜注拽专讜 讘转讜讱 砖诇讜 讚诪讬诪专 讗诪专 转讞转讜谉 注诇讬讜谉 砖拽讬诇 诇讬讛 讜讗诐 转拽谞讬讟谞讜 讜讗住讜专 注诇讬讜 转驻讬住转 讬讚讜 讬讟讜诇 讗转 注驻专讜 讻谞"诇 诇驻专砖 砖诪讜注讛 讝讜:





讛诪讗讬专讬

讛诪砖谞讛 讛砖诪讬谞讬转 讜讛讻讜谞讛 讘讛 诇讛转讞讬诇 讘讘讬讗讜专 讛讞诇拽 讛专讘讬注讬 讜讗诪专 讛诪讜爪讬讗 讝讘诇讜 诇专砖讜转 讛专讘讬诐 讛诪讜爪讬讗 诪讜爪讬讗 讜讛诪讝讘诇 诪讝讘诇 讗诪专 讛诪讗讬专讬 讛诪讜爪讬讗 讝讘诇讜 诇专砖讜转 讛专讘讬诐 讛诪讜爪讬讗 诪讜爪讬讗 讜讻讜' 专"诇 砖讗讬谞讜 专砖讗讬 诇砖讛讜转讜 讗诇讗 诪转谞讛 注诐 讛诪讝讘诇 砖讬讝讘诇 转讬讻祝 诇讛讜爪讗转讜 讜讗注驻"讻 讗诐 讛讝讬拽 讞讬讬讘 诇砖诇诐 讜诪砖谞讛 讝讜 讗讬谞讛 讛诇讻讛 砖讻讘专 讛转讘讗专 讘讘讘讗 拽诪讗 砖讘砖注转 讛讜爪讗转 讝讘诇讬诐 讗讚诐 诪讜爪讬讗 讝讘诇讜 诇专砖讜转 讛专讘讬诐 讜爪讜讘专讜 讻诇 砖诇砖讬诐 讬讜诐 讻讚讬 砖讬讛讗 谞讬砖讜祝 讘专讙诇讬 讗讚诐 讜讘专讙诇讬 讘讛诪讛 讜诪"诪 讗诐 讛讝讬拽 诪砖诇诐 诪讛 砖讛讝讬拽 砖讻诇 讗讜转诐 砖讗诪专讜 诪讜转专讬谉 诇拽诇拽诇 讘专砖讜转 讛专讘讬诐 讻讙讜谉 砖诪讜爪讬讗讬谉 讝讘诇谉 讗讜 驻讜转拽讬谉 讘讬讘讜转讬讛谉 讜讙讜专驻讬谉 诪注专讜转讬讛诐 讘讬诪讜转 讛讙砖诪讬诐 讗诐 讛讝讬拽讜 讞讬讬讘讬诐 诇砖诇诐 讜诇讗 住讜祝 讚讘专 讘专砖讜转 讘讬转 讚讬谉 讗诇讗 讗祝 讘专砖讜转 诪爪讜讛 讻讙讜谉 谞专 讞谞讻讛 讜讻诪讜 砖讛转讘讗专 砖诐:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专:



讛诪砖谞讛 讛转砖讬注讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讗讬谉 砖讜专讬谉 讗转 讛讟讬讟 讘专砖讜转 讛专讘讬诐 讜讗讬谉 诇讜讘谞讬谉 诇讘谞讬诐 讗讘诇 讙讜讘诇讬谉 讟讬讟 诇专砖讜转 讛专讘讬诐 讗讘诇 诇讗 诇诇讘谞讬诐 讗诪专 讛诪讗讬专讬 讗讬谉 砖讜专讬谉 讗转 讛讟讬讟 讘专砖讜转 讛专讘讬诐 讜注谞讬谉 讝讛 讛讜讗 砖讛讬讜 砖讜专讬谉 讗转 讛讟讬讟 讘诪讬诐 讜诪讛驻讻讬谉 讘讜 讜诪注诪讬讚讬诐 讗讜转讜 爪讘讜专 讜讻谉 讗讬谉 诇讜讘谞讬谉 诇讘谞讬诐 讜讛讜讗 砖砖讜讟讞讬谉 讗讜转诐 诇讬讘砖 讗讘诇 讙讜讘诇讬谉 讗转 讛讟讬讟 讘专砖讜转 讛专讘讬诐 讻诇讜诪专 砖讬讙讘诇讛讜 诇转转讜 诪讬讚 讘讘谞讬谉 讗讘诇 讗讬谉 讙讜讘诇讬谉 讗讜转讜 讘专砖讜转 讛专讘讬诐 诇爪讜专讱 诇讘谞讬诐 讜讻谉 讛诇讻讛 讜讗讬谉 爪专讬讱 诇讜诪专 砖讗诐 讛讝讬拽 诪砖诇诐 砖讛专讬 讗祝 讘诪讛 砖讘专砖讜转 讻谉:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪专讗 讚讘专:



讛诪砖谞讛 讛注砖讬专讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讛讘讜谞讛 讘专砖讜转 讛专讘讬诐 讜讛诪讘讬讗 讗讘谞讬诐 讛诪讘讬讗 诪讘讬讗 讜讛讘讜谞讛 讘讜谞讛 讜讗诐 讛讝讬拽 诪砖诇诐 诪讛 砖讛讝讬拽 专砖讘"讙 讗讜诪专 讗祝 诪转拽谉 讛讜讗 讗转 诪诇讗讻转讜 诇驻谞讬 砖诇砖讬诐 讬讜诐 讗诪专 讛专"诐 专砖讘"讙 住讘专 砖谞讜转谞讬谉 诇讜 讝诪谉 讜讗诐 讛讝讬拽 讘转讜讱 讛讝诪谉 讛讛讜讗 驻讟讜专 讜讗诐 讛讝讬拽 讗讞专 讛讝诪谉 讞讬讬讘 讜讗讬谞讛 讛诇讻讛 讗诇讗 讻诇 讛讝拽 砖讬讘讗 诪诪谞讜 讬砖诇诐 诇注讜诇诐:



讗诪专 讛诪讗讬专讬 讛讘讜谞讛 讘专砖讜转 讛专讘讬诐 专"诇 讛讘讜谞讛 讜爪专讬讱 诇讛砖转诪砖 讘专砖讜转 讛专讘讬诐 诇爪讜专讱 注爪讬讜 讜讗讘谞讬讜 讜谞诪爪讗 砖讛讜讗 诪讘讬讗 讗讘谞讬诐 讘专砖讜转 讛专讘讬诐 讗讬谞讜 专砖讗讬 诇讛砖讛讜转谉 讗诇讗 讛诪讘讬讗 诪讘讬讗 讜讛讘讜谞讛 讘讜谞讛 注诇 讛讚专讱 砖讘讬讗专谞讜 诇诪注诇讛 讜讗驻讬诇讜 讘讗讜转讜 砖讛讜转 诪讜注讟 讗诐 讛讝讬拽 诪砖诇诐 诪讛 砖讛讝讬拽 专砖讘"讙 讗讜诪专 讗祝 诪转拽谉 讛讜讗 讗转 诪诇讗讻转讜 砖诇砖讬诐 讬讜诐 专"诇 砖讛讜讗 专砖讗讬 诇讛注诪讬讚 注爪讬讜 讜讗讘谞讬讜 诇专砖讜转 讛专讘讬诐 讜诇转拽谞诐 砖诐 砖诇砖讬诐 讬讜诐 拽讜讚诐 讛诪诇讗讻讛 讜砖讗诐 讛讝讬拽 驻讟讜专 讜诪"诪 讗讬谉 讛诇讻讛 讻专讘谉 砖诪注讜谉 讘谉 讙诪诇讬讗诇 讜讗注"驻 砖讗诪专讜 讻诇 诪拽讜诐 砖砖谞讛 专砖讘"讙 讘诪砖谞转谞讜 讛诇讻讛 讻诪讜转讜 讗讬谉 诇诪讚讬谉 诪谉 讛讻诇诇讜转:



讝讛讜 讘讬讗讜专 讛诪砖谞讛 讜讛诇讻讛 讻转谞讗 拽诪讗 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



砖谞讬诐 砖讛讬讜 讚专讬谉 讗讞讚 讘讘讬转 讜讗讞讚 讘注诇讬讛 讬转讘讗专 讘讘讘讗 讘转专讗 砖诇讗 讬注砖讛 讘注诇 讛讘讬转 转谞讜专 讘转讜讱 讘讬转讜 讗诇讗 讗诐 讻谉 讬砖 诪拽专拽注 讛讘讬转 诇注诇讬讬讛 讗专讘注 讗诪讜转 讙讜讘讛 讜讻谉 讘注诇 讛注诇讬讛 诇讗 讬注砖讛 转谞讜专 讘拽专拽注 注诇讬讬转讜 讗诇讗 讗诐 讻谉 讬砖 砖诐 诪注讝讬讘讛 砖诇砖讛 讟驻讞讬诐 讜讘讻讬专讛 讟驻讞 砖讗祝 讘砖讬注讜专 讝讛 讗诐 讛讝讬拽 诪砖诇诐:



讛讞讜爪讘 砖讞爪讘 讗讘谉 诪谉 讛讛专 讜谞转谞讛 诇住转转 讜讛讜讗 讛诪专讘注讛 讜讛诪讞诇讬拽讛 讜讛讜讝拽 讘讛 讗讚诐 讗讜 讘讛诪讛 讛住转转 讞讬讬讘 讜讛住转转 砖诪住专讛 诇讞诪专 诇讛讜诇讬讻讛 诇诪拽讜诐 讛讘谞讬谉 讛讞诪专 讞讬讬讘 诪住专讛 讞诪专 诇讻转祝 讛诪讜砖讬讟讛 诇讘谞讗讬 讛讻转祝 讞讬讬讘 讜讛讻转祝 砖讛讜砖讬讟讛 诇讘谞讗讬 诇讛讜砖讬讘讛 讘住讬讚 讛讘谞讗讬 讞讬讬讘 诪住专讛 讛讘讜谞讛 诇讗讚专讬讻诇 讜讛讜讗 专讗砖 讛讗诪谞讬谉 讛诪讚拽讚拽 讘讛谞讞转 讛讗讘谉 讘拽讜 讛诪砖拽讜诇转 砖讘讬讚讜 砖诇讗 转讛讗 讘讜诇讟转 讞讜抓 诇讚讬诪讜住 讜砖诇讗 转讛讗 诪转谞讚谞讚转 讛讗讚专讬讻诇 讞讬讬讘 讜讗诐 讗讞专 砖谞砖拽注讛 讘讚讬诪讜住 谞驻诇讛 讜讛讝讬拽讛 讻诇诐 讞讬讬讘讬谉 讘诪讛 讚讘专讬诐 讗诪讜专讬诐 讘拽讘诇谞讜转 砖讻诇诐 谞注砖讜 砖转驻讬谉 诇注砖讜转 诪诇讗讻讛 讝讜 讘拽讘诇谞讜转 讜诪转讜讱 讻讱 注诇 讻诇谉 诇砖诪讜专 诇讛讜砖讬讘讛 讬驻讛 砖诇讗 转转谞讚谞讚 讜讗注驻"讻 讻诇 砖诇讗 讛讜谞讞讛 注讚讬谉 讘讚讬诪讜住 讗讞专讜谉 讞讬讬讘 讛讜讗讬诇 讜讻讞讜 讛讜讗 讜讛讜讗 诪转注住拽 讘讛 谞讝拽讬讛 注诇讬讜 讜诪"诪 讘砖讻讬专讜转 讗祝 诇讗讞专 砖讛讜谞讞讛 讛讗讞专讜谉 讞讬讬讘 讜讻诇谉 驻讟讜专讬诐:



讙讚讜诇讬 讛诪驻专砖讬诐 讻转讘讜 砖诇讗 谞讗诪专 讻诇诐 讞讬讬讘讬谉 注诇 讛讞爪讘 讜讛住转转 讜讛讞诪专 讗诇讗 砖讚专讱 诇砖讻讜专 讘谞讬 讗讚诐 诇注讝讜专 诇讛注诇讜转讛 讘讘谞讬谉 讜诪住转诪讗 讘讗讜 讗诇讜 讻诇谉 诇爪讜专讱 讻讱 讜讗诐 注讝专讜讛讜 讜谞驻诇讛 诪转讜讱 讬讚讬 讻诇诐 讻诇诐 讞讬讬讘讬谉 专"诇 讻诇 讗讜转诐 砖讛注诇讜讛 砖注诇 讻诇诐 讛讜讟诇讛 讛砖诪讬专讛 讜诪"诪 讚讜拽讗 讘拽讘诇谞讜转 专"诇 砖讻诇 讗诇讜 讛注讜讝专讬诐 诪诪拽讘诇讬 讛诪诇讗讻讛 讛诐 讜讻诇诐 拽讘诇讜 讬讞讚 诇注砖讜转 诪诇讗讻转 讘谞讬谉 讝讛 讗讘诇 讗诐 讻诇 讗讞讚 砖讻讬专 诇诪诇讗讻讛 诪讬讜讞讚转 讗注"驻 砖注讝专讜讛讜 注讜讝专讬 讞谞诐 讛诐 讜讗讬谉 讛砖诪讬专讛 讗诇讗 注诇 讘注诇 讗讜转讛 诪诇讗讻讛 讜砖讛讜讗 诪讬讜讞讚 诇讛:



讝讛 砖讘讬讗专谞讜 砖讻诇 讛注讜砖讬诐 讘专砖讜转 讗诐 讛讝讬拽讜 讞讬讬讘讬诐 诇砖诇诐 讗讜转诐 砖注讜砖讬诐 讘转讜讱 砖诇讛诐 讜砖诇讗 讘诪拽讜诐 驻砖讬注讛 讗讬谞讜 讻谉 砖讗讬谉 讝讛 诪砖讜诐 专砖讜转 讘讬转 讚讬谉 讜讻谉 讗驻讬诇讜 讛注讜砖讬诐 讘转讜讱 砖诇 讞讘专讬讛诐 讜讘专砖讜转 讞讘专讬讛诐 砖讗祝 讝讛 讗讬谞讜 专砖讜转 讘讬转 讚讬谉 讗讘诇 讗诇讜 砖注讜砖讬谉 讘专砖讜转 砖讗讬谞讜 砖诇讛诐 讻讙讜谉 讛讜爪讗转 讝讘诇讬诐 讜讙专讬驻转 诪注专讜转 讜讚讜诪讬讛谉 讛讜讗讬诇 讜讗讬谉 讻讗谉 讗诇讗 专砖讜转 讘讬转 讚讬谉 讗诐 讛讝讬拽讜 讞讬讬讘讬谉 讜砖诪讗 转讗诪专 讜讛专讬 转谞讜专 讜讻讬专讛 讻诇 讗讞讚 讘砖诇讜 讛讜讗 讛讜讗讬诇 讜讛讗砖 转讚讬专讛 讛讬讗 讜讛讜讗 讚讘专 讛爪专讬讱 诇讛砖讙讞讛 诪专讜讘讛 注砖讗讜讛 讻注讜砖讛 讘砖诇 讞讘专讜 砖诇讗 讘专砖讜转 讞讘专讜 讗诇讗 讘专砖讜转 讘讬转 讚讬谉:



讛诪砖谞讛 讛讗讞转 注砖专讛 讜讛讻讜谞讛 讘讛 诇讘讗专 注谞讬谉 讛讞诇拽 讛讞诪讬砖讬 讜讗诪专 注诇 讝讛 砖转讬 讙谞讜转 讝讜 注诇 讙讘 讝讜 讜讬专拽 讘谞转讬诐 专' 诪讗讬专 讗讜诪专 砖诇 注诇讬讜谉 专' 讬讛讜讚讛 讗讜诪专 砖诇 转讞转讜谉 讗诪专 专' 诪讗讬专 诪讛 讗诐 讬专爪讛 讛注诇讬讜谉 诇讬讟讜诇 讗转 注驻专讜 讗讬谉 讻讗谉 讬专拽 讗诪专 专' 讬讛讜讚讛 诪讛 讗诐 讬专爪讛 讛转讞转讜谉 诇诪诇讗转 讙谞转讜 注驻专 讗讬谉 讻讗谉 讬专拽 讗诪专 专' 讬讜住讬 讜讻讬 诪讗讞专 砖砖谞讬讛诐 讬讻讜诇讬谉 诇诪讞讜转 讝讛 注诇 讬讚讬 讝讛 讬专拽 诪讗讬 讝讛讜 讛讬讛 专' 砖诪注讜谉 讗讜诪专 讻诇 砖讛注诇讬讜谉 讬讻讜诇 诇驻砖讜讟 讗转 讬讚讜 讜诇讬讟讜诇 讛专讬 讗诇讜 砖诇讜 讜讛砖讗专 砖诇 转讞转讜谉 讗诪专 讛专"诐 诪讛 砖讗诪专 讻诇 砖讬讻讜诇 诇驻砖讜讟 讗转 讬讚讜 讜讛讜讗 讘注谞讬谉 砖诇讗 讬住讻谉 讘注爪诪讜 讜讬转驻砖讟 驻砖讜讟 砖讬讛讬讛 拽专讜讘 诇谞驻讜诇 诪诪谞讜 讗诇讗 讜讘讬转驻砖讟 砖讬注讜专 诪讛 砖讬讜讻诇 讘诇讗 住讻谞讛 讜讛诇讻讛 讻专' 砖诪注讜谉:



讗诪专 讛诪讗讬专讬 砖转讬 讙谞讜转 讝讜 注诇 讙讘 讝讜 专"诇 砖住诪讜讻讜转 讝讜 诇讝讜 讛讗讞转 拽专拽注讛 讙讘讜讛 讜讗讜转讜 砖讗爪诇讛 拽专拽注讛 谞诪讜讱 讜讬砖 讬专拽 讘讗讜转讜 专讜讞讘 讜注讜讘讬 讛拽专拽注 砖诪砖驻转 讛注诇讬讜谉 诇砖讟讞 讛转讞转讜谉 专' 诪讗讬专 讗讜诪专 砖讬专拽 讝讛 砖诇 注诇讬讜谉 讛讜讗 诪驻谞讬 砖讗祝 讛讜讗 讬讻讜诇 诇讞驻讜专 注讚 砖讬讙讬注 诇砖讟讞 拽专拽注 讞讘专讜 讜诪砖诇讬讱 讗转 讛注驻专 讜诪讗讞专 砖讛注驻专 砖诇讜 专讗讜讬 诇讜 砖讬讛讗 讻诇 讛爪讜诪讞 讘讛 砖诇讜 专' 讬讛讜讚讛 讗讜诪专 砖诇 转讞转讜谉 砖讗祝 讛讜讗 讬讻讜诇 诇诪诇讗转 讙谞转讜 注驻专 注讚 砖讬砖讜讛 砖讟讞 讙讙讛 诇讙讙 讛注诇讬讜谉 讜谞诪爪讗 讛讗讜讬专 砖诇讜 讗诪专 专' 讬讜住讬 诪讗讞专 砖砖谞讬讛诐 讬讻讜诇讬谉 诇诪讞讜转 砖诇讗 诇爪诪讜讞 砖诐 讻诇讜诐 讝讛 讘砖讬讞驻讜专 讜讝讛 讘砖讬诪诇讗 讗祝 讗谞讜 讗讜诪专讬诐 谞专讗讛 诪讛讬讻谉 讙讚诇 讜讬谞转谉 诇讜 讜讛专讬 讜讚讗讬 讘砖诇 注诇讬讜谉 讛讜讗 讙讚诇 讜讝讛 讻讚注转 专' 诪讗讬专 讜讬砖 讙讜专住讬谉 讘讛 专' 诪讗讬专 专' 砖诪注讜谉 讗讜诪专 讻诇 砖讛注诇讬讜谉 讬讻讜诇 诇驻砖讜讟 讬讚讜 讜诇讬讟讜诇 讛专讬 讛讜讗 砖诇讜 讛讜讗讬诇 讜诪注驻专讜 讙讚诇 讜讛砖讗专 砖诇 转讞转讜谉 砖讗祝 讛注诇讬讜谉 诪驻拽讬专讜 讗爪诇讜 砖讗讬谉 专讗讜讬 诇讜 诇讬讻谞住 讘转讜讱 砖诇 讞讘专讜 注诇 注住拽讬 讚讘专讬诐 讗诇讜 讜讛诇讻讛 讻专' 砖诪注讜谉 讜驻讬专砖讜 讘讙诪专讗 讻诇 砖讛注诇讬讜谉 讬讻讜诇 诇驻砖讜讟 讬讚讬讜 诇讬讟讜诇 讗讜转讜 诪注拽专讜 住诇 注诇讬讜谉 讘讬谉 讛注讬拽专 讘讬谉 讛谞讜祝 讜讘诇讘讚 砖诇讗 讬讗谞讜住 注爪诪讜 讜讛砖讗专 砖诇 转讞转讜谉 讘讬谉 讛注讬拽专 讘讬谉 讛谞讜祝 讜讗诐 讛讬讛 注诇讬讜谉 诪讙讬注 诇谞讜驻讜 讜讗讬谞讜 诪讙讬注 诇注拽专讜 讛讚讘专 讘住驻拽 讜讞讜诇拽讬谉 讜诇讗 讬讟诇讛讜 讗讞讚 诪讛诐 诇讻转讞诇讛 讜讗诐 谞讟诇讛 讗讞讚 诪讛诐 讗讬谉 诪讜爪讬讗讬谉 诪讬讚讜:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞转讞讚砖 注诇讬讛 讘讙诪专讗 诪诪讛 砖诇讗 讘讬讗专谞讜讛讜 讘诪砖谞讛 讻讱 讛讜讗:



讬转讘讗专 讘诪住讻转 讘讘讗 讘转专讗 砖讛拽讜谞讛 砖诇砖讛 讗讬诇谞讜转 讘转讜讱 砖诇 讞讘专讜 拽谞讛 拽专拽注 注诇 讛讚专讻讬诐 砖讬转讘讗专 砖诐 讗讘诇 讛拽讜谞讛 砖谞讬 讗讬诇谞讜转 讗讜 讗讬诇谉 讗讞讚 讗讬谉 诇讜 拽专拽注 讜诪注转讛 讗诐 讙讚诇 讗讬诇谉 讝讛 讗讜 砖谞讬 讗讬诇谞讜转 砖诇讜 讜爪诪讞讜 讘讛诐 砖专讬讙讬诐 诪讞讚砖讬诐 讬拽讜抓 砖诪讗 讬砖转专砖讜 讘讗专抓 讜讬讘讗 诇讟注讜转 砖砖诇砖讛 讗讬诇谞讜转 诇拽讞 讜讬讟讜诇 讞诇拽 讘拽专拽注 讜讻砖拽讜爪爪讬谉 讻诇 讛注讜诇讛 诪谉 讛讙讝注 讜讛讜讗 讛专讜讗讛 驻谞讬 讞诪讛 注爪讬讜 诇讘注诇 讗讬诇谞讜转 讜讻诇 讛注讜诇讛 诪谉 讛砖讜专砖 讜讛讜讗 砖讗讬谉 专讜讗讛 驻谞讬 讞诪讛 讛专讬 讛诐 砖诇 讘注诇 讛拽专拽注 讜讗讬谉 讗讜诪专讬诐 砖讚讬 谞讜驻讜 讘转专 注讬拽专讜:



讜讻谉 诇注谞讬谉 注专诇讛 讗讬诇谉 讛讬讜爪讗 诪谉 讛讙讝注 驻讟讜专 诪谉 讛注专诇讛 讗驻讬诇讜 讘住诪讜讱 诇拽专拽注 讛专讘讛 讛讜讗讬诇 讜专讜讗讛 驻谞讬 讞诪讛 讛专讬 讛讜讗 讻讗讬诇谉 专讗砖讜谉 讜讗诐 讗讬诇谉 专讗砖讜谉 讗讬谞讜 注专诇讛 讗祝 讝讛 讗讬谞讜 注专诇讛 讜讛讬讜爪讗 诪谉 讛砖专砖讬诐 讛专讬 讛讜讗 讻讗讬诇谉 讘驻谞讬 注爪诪讜 讻诪讜 砖讬转讘讗专 讘诪拽讜诪讜:



讜谞砖诇诐 讛驻专拽 转"诇 讜谞砖诇诪讛 讛诪住讻转讗 讘专讜讱 讗砖专 注讝专谞讜 注讚 讛谞讛 讜诪讛谞讛 谞砖诇诐 诪讛 砖谞专讗讛 诇讻诇诇讜 讘诪住讻转讗 讘讘讗 诪爪讬注讗 讘注讝专转 讛爪讜专:



转讛诇讛 诇讗诇 讬讘讗 讗讞专讬讜 诪讛 砖讬专讗讛 诇讻诇诇讜 讘转诇诪讜讚 讘讘讗 讘转专讗:



讘注讝专转 讛爪讜专 讜讘讬砖讜注转讜 讗诪谉 讜讗诪谉





转讜住驻讜转 专讬"讚

(注讬讬谉 讛讙讛转 专砖"诇) 讜转谞谉 讙讘讬 诪拽讞 讜诪诪讻专 讻讛"讙 讻讜' 谞"诇 讚讛"讙 讗讬诇谉 讛讬讜爪讗 诪谉 讛讙讝注 讜诪谉 讛砖专砖讬诐 砖诇 讘注诇 讛拽专拽注 讚讘专讬 专"诪 专"讬 讗讜诪专 诪谉 讛讙讝注 砖诇 讘注诇 讛讗讬诇谉 讜诪谉 讛砖专砖讬诐 砖诇 讘注诇 讛拽专拽注 讜讻谉 谞诪讬 讙讘讬 注专诇讛 讗讬诇谉 讛讬讜爪讗 诪谉 讛讙讝' 讜诪谉 讛砖专砖讬诐 讞讬讬讘 讘注专诇讛 讚讘专讬 专"诪 专"讬 讗讜诪专 诪谉 讛讙讝注 驻讟讜专 诪谉 讛注专诇讛 讜诪谉 讛砖专砖讬诐 讞讬讬讘 讘注专诇讛 讜爪专讬讻讗 讚讗讬 讗砖诪讜注讬' 诇注谞讬谉 诪诪讜谞讗 讘讛讗 拽讗诪专 专"讬 诪砖讜诐 讚诪诪讜谞讗 讗讘诇 讙讘讬 注专诇讛 讚讗讬住讜专讗 讗讬诪讗 诪讜讚讛 诇讬讛 诇专"诪 讜讗讬 讗砖诪注讬' 讙讘讬 注专诇讛 讘讛讗 拽讗诪专 专"诪  诪砖讜诐 讚讗讬住讜专讗 讗讘诇 讘诪诪讜谞讗 讗讬诪讗 诪讜讚讛 诇讬讛 诇专"讬 爪专讬讻讗 :





砖讬讟讛 诪拽讜讘爪转

诇讬诪讗 诪转谞讬转讬谉 讚诇讗 讻专讘讬 讬讛讜讚讛. 驻讬专砖 专砖"讬 讚讝诪谉 拽讗 拽砖讬讗 诇讬讛 讚讘诪转谞讬转讬谉 转谞讬 讛诪讜爪讬讗 诪讜爪讬讗 讜讛诪讜讘诇 诪讝讘诇 讜讗诇讜 专讘讬 讬讛讜讚讛 砖专讬 讟驻讬 讟讜讘讗. 讜诪砖谞讬 讚诪讜讚讛 专讘讬 讬讛讜讚讛 砖讗诐 讛讝讬拽 诪砖诇诐 诪讛 砖讛讝讬拽 讜诪转谞讬转讬谉 注爪讛 讟讜讘讛 拽诪砖诪注 诇谉. 讜讗诐 转讗诪专 讜诇讬砖谞讬 诇讬讛 诇注讜诇诐 专讘讬 讬讛讜讚讛 讜诪转谞讬转讬谉 砖诇讗 讘砖注转 讛讜爪讗转 讝讘诇讬诐. 讬砖 诇讜诪专 讚诇讗 诪爪讬 诇诪讬诪专 讛讻讬 讚讗诇讜 砖诇讗 讘砖注转 讛讜爪讗转 讝讘诇讬诐 讗住讜专 诇讙诪专讬 讜讛讬讻讬 转谞谉 讛诪讜爪讬讗 诪讜爪讬讗 讜讛诪讝讘诇 诪讝讘诇. 讗讘诇 讗讞专讬诐 驻讬专砖讜 讚讝诪谉 诇讗 拽砖讬讗 诇讬讛 讚诪转讜拽诪讗 诇讬讛 诪转谞讬转讬谉 砖驻讬专 砖诇讗 讘砖注转 讛讜爪讗转 讝讘诇讬诐 讜讚讘专讬 讛讻诇 讚诇注讜诇诐 诇讗诇转专 砖专讬 讻讙讜谉 讛诪讜爪讬讗 诪讜爪讬讗 讜讛诪讝讘诇 诪讝讘诇 讗诇讗 讛讗 拽砖讬讗 诇讬讛 讚诪转谞讬转讬谉 拽转谞讬 讚讗驻讬诇讜 讘砖注转 讛讜爪讗讛 砖讛讜讗 注讜砖讛 讘专砖讜转 讗诐 讛讝讬拽 诪砖诇诐 诪讛 砖讛讝讬拽 讜讗诇讜 诇专讘讬 讬讛讜讚讛 驻讟讜专 讻讬讜谉 讚讬讛讬讘 讝诪谉 砖诇砖讬诐 讬讜诐 讜讛讗 讜讚讗讬 诇讗讜 讚讬谞讗 讛讜讗 讗诇讗 转拽谞转讗 讜讗诐 讗讬转讗 讚诪讞讬讬讘 讘谞讝拽讬讜 讛讬讻讬 诪转拽谞讬 专讘谞谉 诪讬诇转讗 讚讗转讬 诇讬讚讬 驻住讬讚讗. 讜注讜讚 讚转诇讬 讟注诪讗 讘转谞讗 讚讬讛讜砖注 讜讬讛讜砖注 讗讜讛讘 讬砖专讗诇 讛讬讛 讜诇讗 诪转拽谉 诇讛讜 诪讬诇转讗 讚驻住讚讬 讘讛 讗诇讗 砖诪注 诪讬谞讛 讚讻诇 砖讛讜讗 注讜砖讛 讘专砖讜转 驻讟讜专. 讜讗驻讬诇讜 讛讻讬 讚讞讬谞谉 讚诪讜讚讛 专讘讬 讬讛讜讚讛 砖讗诐 讛讝讬拽 诪砖诇诐 诪讛 砖讛讝讬拽 讜诇讗 住诇拽讗 讘诪住拽谞讗 讚讛讗 讗住讬拽谞讗 讗诇讗 诪讞讜讜专转讗 诪转谞讬转讬谉 讚诇讗 讻专讘讬 讬讛讜讚讛 讚讻诪讜谉 讚讬讛讬讘 讘讬讛 讝诪谉 诪专讜讘讛 诪转拽谞转讗 砖诪注 诪讬谞讛 驻讟讜专 讻讚讻转讬讘谞讗 讜诪讛讗讬 讟注诪讗 谞诪讬 讞砖讘讬谞谉 讘住诪讜讱 专讘讬 砖诪注讜谉 讘谉 讙诪诇讬讗诇 讘讛讚讬 诪讗谉 讚住讘讬专 诇讛讜 讚讻诇 砖谞转谞讜 诇讜 讞讻诪讬诐 专砖讜转 讜讛讝讬拽 驻讟讜专 讚转谞谉 专讘讬 砖诪注讜谉 讘谉 讙诪诇讬讗诇 讗讜诪专 讗祝 诪转拽谉 讛讜讗 诪诇讗讻转讜 讘驻谞讬 砖诇砖讬诐 讬讜诐 讻诇讜诪专 诪讚讬讛讬讘 讝诪谞讛 讻讜诇讬 讛讗讬 诪转拽谞转讗 砖诪注 诪讬谞讛 讚驻讟讜专 砖讗诐 诇讗 讻谉 转拽谞转讜 拽诇拽诇转讜. 讜讝讛 砖诇讗 讻讚讘专讬 专砖"讬 砖驻讬专砖 讚诪讚拽转谞讬 讗祝 拽讗 讚讗讬拽. 讛专"谉 讝"诇. 


讻讜诇讛讜 住讘讬专讬 诇讛讜 讻诇 砖谞转谞讜 诇讜 讞讻诪讬诐 专砖讜转 讗诐 讛讝讬拽 驻讟讜专 诪诇砖诇诐 讜拽讗 讞砖讬讘 诇讚专讘讬 砖诪注讜谉 讘讛讚讬讬讛讜. 拽砖讬讗 诇讬 讻诪讛 转谞讗讬 讗讬讻讗 讻讬 讛谞讱 讜讘讻诪讛 诪拽讜诪讜转 讗诪专讜 讜诇讝讛 驻讟讜专 讜注诇 讝讛 讞讬讬讘 讗诇讗 砖诇讗 讛讜爪专讱 诇讜诪专 讘讗讜转谉 砖注讜砖讬诐 讘转讜讱 砖诇讛诐 砖诇讗 讘诪拽讜诐 驻砖讬注讛 砖驻讟讜专 砖讗讬谉 讝讛 诪砖讜诐 专砖讜转 讘讬转 讚讬谉 讜讻谉 诪讛 砖讛讜讗 注讜砖讛 讘转讜讱 砖诇 讞讘专讜 讜讘专砖讜转 讞讘专讜 砖讙诐 讝讛 讗讬谞讜 诪砖讜诐 专砖讜转 讘讬转 讚讬谉 讗诇讗 讗诇讜 砖注讜砖讬诐 讘诪拽讜诐 砖讗讬谞讜 砖诇讛诐 讻讙讜谉 讛讜爪讗转 讝讘诇讬诐 诇专讘讬 讬讛讜讚讛 讜转拽讜谉 诪诇讗讻转讜 讘专砖讜转 讛专讘讬诐 诇专讘讬 砖诪注讜谉 讘谉 讙诪诇讬讗诇 砖讗讬谞谉 讗诇讗 诪砖讜诐 专砖讜转 讘讬转 讚讬谉 讜讚专讘讬 砖诪注讜谉 谞诪讬 讗祝 注诇 讙讘 讚讘转讜讱 砖诇讜 讛讜讗 注讜砖讛 讻讬讜谉 讚注诇 讙讘讬 讞讘专讜 讛讜讗 讜讗砖 转讚讬专讛 讛讬讗 讜爪专讬讱 诇注讬讬谉 转诪讬讚 讜讗驻讬诇讜 讛讻讬 驻讟专 诇讬讛 专讘讬 砖诪注讜谉 诪转砖诇讜诪讬谉 诪砖讜诐 讛讻讬 讞砖讬讘 诇讬讛 讘讛讚讬讬讛讜 讚讛讗 转诇诪讜讚 讚专讘谞谉 讚拽讗 讬讛讘讬 砖讬注讜专讗 诇讚诇讬拽讛 诇驻讬讟讜专讗 讜讛讻讗 拽讗 诪诪讬讘讬 诇讬讛 讗诇讗 砖诪注 诪讬谞讛 诪砖讜诐 讚注诇 讙讘讬 讞讘专讜 讛讜讗 讜讗砖 转讚讬专讛 讛讬讗 讻诪讬 砖注讜砖讛 讘砖诇 讞讘专讜 讛讬讗 砖诇讗 讘专砖讜转 讞讘专讜 讗诇讗 讘专砖讜转 讘讬转 讚讬谉 讜讘讬转 讚讬谉 诇讗 驻讟专讜讛讜 诪谉 讛转砖诇讜诪讬谉.


讛讗 讚转谞讬讗 讛讞爪讘 砖诪住专 诇住转转 讜讻讜' 驻讬专讜砖 讛讞爪讘 讛讜讗 砖讞讜爪讘 诪谉 讛讛专 讜讛住转转 讗爪诇讜 诪专讘注 讗讜转讛 讜诪讬砖专讛 诇讛讜砖讬讘讛 讘讘谞讬谉 讜讗讞专 讻讱 诪讜住专 讗讜转讛 诇讞诪专 讜诪讜诇讬讻讛 诇诪拽讜诐 讛讘谞讬谉 讜诪讜住专讛 诇讻转祝 诇讛注诇讜转讛 诇讘谞讗讬 讜讛讜讗 诪讜砖讬讘讛 讘住讬讚 讜讗讞专讬讜 讘讗 讛讗讚专讬讻诇 讜谞讜转谉 拽讜 讛诪砖拽讜诇转 诇讬讬砖专 讗讜转讛 砖诇讗 转讟讛 诇砖讜诐 爪讚 讜讻诇 讗讞讚 讬砖 诇讜 诪诇讗讻转讜 诪讬讜讞讚转 讜讻讬讜谉 砖谞住转诇拽 讝讛 讜诪住专讛 诇讘注诇 讛诪诇讗讻讛 讛讗讞专转 谞驻讟专 讛专讗砖讜谉 讜谞讻谞住 讛砖谞讬 转讞转讬讜 讜讗驻讬诇讜 讘拽讘诇谞讜转. 


讜讻讜诇谉 砖讛注诇讜讛 注诇 讚讬诪讜住 讜谞驻诇讛 讜讛讝讬拽讛 讻讜诇谉 讞讬讬讘讬谉. 驻讬专讜砖 讻讜诇谉 讗讜转谉 砖讛注诇讜讛 讻讬 驻注诪讬诐 砖讛讗讘谉 讙讚讜诇讛 讜爪专讬讻讬诐 讻讜诇谉 诇注讝讜专 诇讘谞讗讬 诇讛讜砖讬讘讛 讜诇转拽谞讛 注诇 讛讘谞讬谉 讜讗诐 注讝专讜讛讜 讜谞驻诇讛 诪转讜讱 讬讚诐 讜讛讝讬拽讛 讻讜诇诐 讞讬讬讘讬谉. 讜讛谞讬 诪讬诇讬 讘拽讘诇谞讜转 砖讻讜诇诐 拽讘诇讜 讬讞讚 诇注砖讜转 讝讛 讛讘谞讬谉 讜讛讬讛 诇讛诐 诇注讝专讜 诇讛注诇讜转讛 讜诇讛讜砖讬讘讛 讜讻讜诇诐 谞讜讟诇讬 砖讻专 讛诐 注诇 讛讻诇 讗讘诇 讘砖讻讬专转讜 砖讻诇 讗讞讚 砖讻讜专 诇诪诇讗讻讛 诪讬讜讞讚转 讗祝 注诇 驻讬 砖注讝专讜讛讜 讜谞驻诇讛 注讜讝专讬 讞谞诐 讛诐 讜讗讬谉 注诇讬讛诐 讛砖诪讬专讛 讗诇讗 注诇 讛讘谞讗讬 讗讜 注诇 诪讬 砖讛讜讗 讘注诇 讗讜转讛 诪诇讗讻讛 砖谞驻诇讛 诪转讞转 讬讚讜 讜讝讛讜 讛讗讞专讜谉 讞讬讬讘 讜讻讜诇诐 驻讟讜专讬谉. 专讗讘"讚.


讜讻转讘 讛专诪"讱 诇注谞讬谉 驻住拽 讜讝讛 诇砖讜谞讜: 讛诪讜爪讬讗 诇专砖讜转 讛专讘讬诐 讘讬诪讜转 讛讙砖诪讬诐 讘砖注转 讛讜爪讗转 讝讘诇讬诐 诇讝讘诇谉 讛诪讜爪讬讗 诪讜爪讬讗 讜讞讘专讜 诪讝讘诇 诇讗诇转专 讻讚讬 砖诇讗 讬讝讜拽讜 讘讜 专讘讬诐 讜专砖讗讬 讛讜讗 诇讛砖讛讜转讜 讘专砖讜转 讛专讘讬诐 讻讚讬 砖讬讚专住 讘专讙诇讬 专讘讬诐 讜讻谉 专砖讗讬 讛讜讗 诇讙讘诇 讟讬讟 诇讘谞讬谉 讘专砖讜转 讛专讘讬诐 讜讘讜谞讛 诇讗诇转专. 讜爪专讬讱 注讬讜谉 讗讬 讗诪专讬谞谉 讘讟讬讟 砖诇讗 讬讛讗 专砖讗讬 诇讙讘诇讜 讗诇讗 讘讬诪讜转 讛讙砖诪讬诐 讻讚讬谉 讝讘诇讬诐 讗讜 讚讬诇诪讗 讝讘诇讬诐 讚讜拽讗 诪砖讜诐 讚诪住拽讬 讛讘诇讗 讘讬诪讜转 讛讞诪讛 讜诪住专讞讬 诇讗诇转专 讛讜讗 讚讗讬谞讜 专砖讗讬 讗讘诇 讟讬讟 讚诇讗 诪住专讞 讜诇讗 诪砖讛讬 诇讬讛 讗诇讗 讚诪住诇讬拽 诇讬讛 诇讗诇转专 讗驻讬诇讜 讘讬诪讜转 讛讞诪讛 专砖讗讬 讜讻谉 谞专讗讛 讜爪专讬讱 注讬讜谉. 讜讗讬谉 讙讜讘诇讬谉 讟讬讟 诇诇讘谞讬诐 讘专砖讜转 讛专讘讬诐 讜讗讬谉 砖讜专讬谉 讗讚诪讛 诇注砖讜转 诪诪谞讜 讟讬讟 诇讘谞讬谉 讘专砖讜转 讛专讘讬诐. 讜讻诇 讗诇讜 砖专砖讗讬谉 诇讛讜爪讬讗 谞讝拽讬讛谉 诇专砖讜转 讛专讘讬诐 讗诐 讛讝讬拽讜 讞讬讬讘 诇砖诇诐 讜讻谉 讘诪讛 砖讛讜讗 专砖讗讬 诇注砖讜转 讘转讜讱 砖诇讜 讻注讬谉 讻诇 谞讝拽讬 讗砖讜 砖讬爪转讛 讘专讜讞 诪爪讜讬讛 讜讻讛讛讬讗 讚转谞讜专 讚讗诪专讬谞谉 讛讬讛 诪注诪讬讚讜 讘注诇讬讬讛 讜讻讜' 讗祝 注诇 驻讬 砖讛专讞讬拽 讻讚讬 讛专讞拽转讜. 注讚 讻讗谉.


讛讗 讚讗诪专 专讘讗 讘注讬拽专讜 讻讜诇讬 注诇诪讗 诇讗 驻诇讬讙讬 讜讻讜'. 拽砖讬讗 诇谉 讜诇讛 讛讗 讚讙专住讬谞谉 讘驻专拽 讛诪讘讬讗 转谞讬讬谉 讙讘讬 注爪讬抓 谞拽讘讜 讘讗专抓 讜谞讜驻讜 讘讞讜抓 诇讗专抓 讚讗讬驻诇讬讙讜 讘讛 讗讘讬讬 讜专讘讗 讚专讘讗 住讘专 诪讗讜讬专讗 拽讗 讬谞拽讬 讜讗诪专讬谞谉 注诇讛 讘讚讗砖专讜砖 讻讜诇讬 注诇诪讗 诇讗 驻诇讬讙讬 驻讬专讜砖 讚讘转专 注讬拽专讜 讗讝诇讬谞谉. 讜讗拽砖讬谞谉 讛转诐 讘讙诪专讗 讜诇讗 驻诇讬讙讬 讜讛讗 转谞谉 专讘讬 诪讗讬专 讗讜诪专 砖诇 注诇讬讜谉 专讘讬 讬讛讜讚讛 讗讜诪专 砖诇 转讞转讜谉. 讜诪驻专拽讬谞谉 讛转诐 讻讚拽转谞讬 讟注诪讗 诪讛 讗诐 讬专爪讛 讜讻讜' 讜讛讻讗 讗诪专 专讘讗 讙讜驻讬讛 讚讘讛讗 驻诇讬讙讬 讗讬 砖讚讬谞谉 谞讜祝 讘转专 注讬拽专 讗讜 诇讗. 讜注讜讚 讗诪讗讬 诇讗 讗讜转讘讬讛 讛转诐 诪讛讗 讚转谞谉 讙讘讬 注专诇讛 讻讬 讛讗讬 讙讜讜谞讗. 讜讗讬讻讗 诇诪讬诪专 诇注讜诇诐 注讬拽专 讬谞讬拽讛 讘讚讗砖专讜砖 诪诪拽讜诐 注讬拽专讜 讛讜讗 讜诇讗 诪讗讜讬专讜 诇讚讘专讬 讻讜诇诐 讻讚转谞谉 诪讗讬谉 讬专拽 讝讛 讞讬 讚诪砖诪注 讚专讘讬 讬讛讜讚讛 谞诪讬 诪讜讚讛 讚诪诪拽讜诐 注讬拽专讜 讞讬 砖讗诐 讗讬谞讜 诪讜讚讛 讛讬讗讱 讗诪专 诇讜 诪讗讬谉 讞讬 诇讬诪讗 诇讬讛 诪讗讜讬专讜 砖诇 讝讛 讗诇讗 砖诪注 诪讬谞讛 讘转专 注讬拽专 讗讝诇讬谞谉 诇注谞讬谉 讬谞讬拽讛 诇驻讬讻讱 讙讘讬 诪注砖专 讗讝诇讬谞谉 讘转专 注讬拽专 砖讛讚讘专 转诇讜讬 讘讬谞讬拽讛 讗讘诇 讘砖转讬 讙谞讜转 讝讜 注诇 讙讘讬 讝讜 讘讛讗 驻诇讬讙讬 专讘讬 诪讗讬专 住讘专 讻讬讜谉 砖讗讬谉 讛诇讛 讬讻讜诇 诇诪讞讜转 注诇 诪拽讜诐 注讬拽专讜 砖讛讜讗 讘转讜讱 砖诇讜 讜诪砖诐 讛讜讗 讞讬 讗讝诇讬谞谉 讘转专 注讬拽专 讜砖讚讬谞谉 谞讜祝 讘转专 砖专砖讬讜 讗祝 注诇 驻讬 砖讛诇讛 讬讻讜诇 诇诪讞讜转 注诇 诪拽讜诐 讛谞讜祝 讜专讘讬 讬讛讜讚讛 住讘专 讛讙讚诇 讘砖诇 讝讛 诇讝讛 讜讛讙讚诇 讘砖诇 讝讛 诇讝讛 讗祝 注诇 驻讬 砖注讬拽专 讬谞讬拽转讜 诪诪拽讜诐 砖讗讬谉 诇讝讛 讘讜 讻诇讜诐 讛讜讗讬诇 讜讗祝 讛讜讗 讬讻讜诇 诇诪讞讜转 注诇 讛谞讜祝 诇诪诇讗转 讙谞转讜 注驻专. 讜诇讗 讗砖讻讞谉 讘谞住讞讬 讚讜拽谞讬 专讘讬 讬讛讜讚讛 住讘专 诇讗 讗诪专讬谞谉 砖讚讬 谞讜驻讜 讜讻讜' 讜诪讗谉 讚讙专住 诇讬讛 讛讻讬 谞诪讬 诪驻专砖 讻讚讗诪专谉. 讜转谞谉 谞诪讬 讻讬 讛讗讬 讙讜讜谞讗 讚讗诪专 专讘讬 诪讗讬专 诪谉 讛讙讝注 讜诪谉 讛砖专砖讬诐 砖诇 讘注诇 讛讗讬诇谉 诪砖讜诐 讚注讬拽专讜 诪转讜讱 讗讬诇谞讜转 砖诇 讝讛 讛讜讗 讬讜爪讗 讜讗讬谞讜 讬讻讜诇 诇注拽讜专 讗讬诇谞讜 讜讗讬谉 讻讗谉 讗讬诇谉 拽讟谉 讝讛 讗祝 注诇 驻讬 砖讘讗讜讬专讜 砖诇 讝讛 讛讜讗 注讜诪讚 讘转专 注讬拽专 砖讚讬谞谉 诇讬讛 讜注讬拽专讜 讘讗讬诇谉 讛讙讚讜诇 讛讬讗 讜诪砖诐 讛讜讗 讬讜谞拽 砖讛砖专砖讬诐 讬谞拽讬诐 诪谉 讛拽专拽注 讜讛讜讗 讬讜谞拽 诪谉 讛砖专砖讬诐 讜专讘讬 讬讛讜讚讛 住讘专 诪谉 讛讙讝注 砖诇 讘注诇 讛讗讬诇谉 讚讛讜讛 诇讬讗 讻注谞驻讬谉 砖诇讜 砖讗诐 讛讙讚讬诇讜 (诇讗 讬砖驻讛) 砖注诇 诪谞转 讻谉 诇拽讞 讜诪谉 讛砖专砖讬诐 砖诇 讛拽专拽注 砖讻讬讜谉 砖讛拽专拽注 砖诇讜 讜讬讻讜诇 诇诪诇讗转 诪拽讜诪讜 讗讘谞讬诐 讜讗讬谉 讻讗谉 讗讬诇谉 讝讛 讗讬谉 讗讜诪专讬诐 注讬拽专 讛砖专砖讬诐 砖讛讜讗 讬讜爪讗 诪砖诐 诇讘注诇 讗讬诇谉 讛诐 讛讜讗讬诇 讜讘专砖讜转讜 砖诇 讝讛 讛讜讗 讙讚诇. 讜注讜讚 砖讘讻讗谉 注讬拽专 讬谞讬拽转 讛讻诇 诪谉 讛拽专拽注 讛讜讗 讜讗讬谉 诇讜 诇讝讛 讘讛 讗诇讗 讬谞讬拽转 砖专砖讬 讗讬诇谉 讛讙讚讜诇 砖诪讻专 诇讜 讘诇讘讚. 讜转谞谉 谞诪讬 讙讘讬 注专诇讛 讻讬 讛讗讬 讙讜讜谞讗 讗讬诇谉 讛讬讜爪讗 诪谉 讛讙讝注 讜诪谉 讛砖专砖讬诐 驻讟讜专 诪谉 讛注专诇讛 讜讘讛讱 讟注诪讗 砖讬讬讻讗 讜讟注诪讬讛 讚专讘讬 讬讛讜讚讛 讘讛讱 讚讘驻专拽 讛诪讜讻专 讗转 讛住驻讬谞讛 讜讘讛讱 讚注专诇讛 注讚讬祝 诪讟注诪讗 讚诪转谞讬转讬谉 讚讗祝 注诇 驻讬 砖讗讬诇谉 讝讛 讘转讜讱 砖诇 讝讛 讛讜讗 谞讟讜注 注讬拽专 讬谞讬拽转 讛讻诇 诪拽专拽注讬转讜 砖诇 讝讛 讛讜讗 讜讛讬讬谞讜 讚诇讗 讗拽砖讬谞谉 讘讙诪专讗 转专转讬 讘诪诪讜谞讗 诇诪讛 诇讬 讜讘讛讻讬 住诇拽讗 砖诪注转讗 砖驻讬专 讜诇讗 讻讚讘专讬 专砖"讬 砖诪讞拽 讜讛讙讬讛 讘讚讘专讬 专讘讬 诪讗讬专 诪谉 讛讙讝注 讜诪谉 讛砖专砖讬诐 砖诇 讘注诇 讛拽专拽注 讜讻谉 讘诪转谞讬转讬谉 讚注专诇讛 讜注讬拽专 讙讬专住讗 讚砖诪注转讗 讜驻讬专讜砖讗 讚讬诇讬讛 讻讚讻转讬讘谞讗. 讜讛讬讬谞讜 讚拽讗诪专讬谞谉 讗讘诇 注专诇讛 讚讗讬住讜专讗 讗讬诪讗 诪讜讚讛 诇讬讛 诇专讘讬 讬讛讜讚讛 讗诇诪讗 专讘讬 诪讗讬专 讘注专诇讛 诇拽讜诇讗 讗讝讬诇. 讜驻讟讜专 诪谉 讛注专诇讛 讙专住讬谞谉. 讜讛讗 讚拽讗诪专讬谞谉 讜转谞谉 谞诪讬 讙讘讬 讗讬诇谉 讻讬 讛讗讬 讙讜讜谞讗 讚转谞谉 讜讻讜' 讗讬谞讛 诪砖谞讛 讗诇讗 诪驻谞讬 砖砖谞讬谞讜 诪拽爪转讛 讘驻专拽 讛诪讜讻专 讗转 讛住驻讬谞讛 讚拽转谞讬 讜讛讬讜爪讗 诪谉 讛讙讝注 砖诇讜 讜诪谉 讛砖专砖讬诐 砖诇 讘注诇 讛讘讬转 专讘讬 讬讛讜讚讛 拽转谞讬 诇讛 诪讚专讬砖讗 专讘讬 诪讗讬专 讛讜讬 住讬驻讗 诇讗讜 专讘讬 诪讗讬专 讚拽转谞讬 专讬砖讗 专讘讬 诪讗讬专 讗讜诪专 拽谞讛 拽专拽注 讜诪砖讜诐 讛讻讬 讗讬讬转讜 讘讙诪专讗 讛讱 讘专讬讬转讗 讘砖诐 诪转谞讬转讬谉 诪砖讜诐 讚讘诪转谞讬转讬谉 专诪讬讝讛 讜讻谉 讝讜 砖诇 注专诇讛 讗讬谞讛 诪砖谞讛 讜讗讟讜 诇转讗 讚讛讗讬讱 讗诪专讬谞谉 讚转谞谉 讻讬讜爪讗 讘讛 讘驻专拽 讗' 砖讘拽讬讚讜砖讬谉 讚转谞谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗转讙讬讬专 讻讜' 专讘讬 诪讗讬专 讗讜诪专 诪拽讜讚砖转 专讘讬 讬讜讞谞谉 讛住谞讚诇专 讗讜诪专 讗讬谞讛 诪拽讜讚砖转 住转诐 讜诇讬讻讗 讛转诐 诇讗 专讘讬 诪讗讬专 讜诇讗 专讘讬 讬讛讜讚讛 讜诇讗 专讘讬 讬讜讞谞谉 讛住谞讚诇专 讗诇讗 诪砖讜诐 讚注讬拽专讛 谞砖谞讬转 讘诪砖谞转谞讜 讜砖诇讗 讻讚讘专讬 专讘讬 诪讗讬专 讗诪专 转谞谉 诇讜诪专 诇讱 讛讱 讘专讬讬转讗 诪转谞讬转讬谉 讛讬讗 讗诇讗 讚诇讗 驻专讬砖 讘诪转谞讬转讬谉 讜驻讬专砖 讘讘专讬讬转讗 讘讛讚讬讗. 讜讬砖 讗讞专转 讻讬讜爪讗 讘讗诇讜 驻专拽 讛住驻讬谞讛 讘讛讛讬讗 讚讗诪专 讗讘讬讬 讛转诐 讗诇讗 诪注转讛 住讬驻讗 讚拽转谞讬 讜专讘讬 讗诇注讝专 讘专讘讬 砖诪注讜谉 诪讞诇讬祝 讜诇讗 住讬驻讗 讛讬讗 讚诇讗 诪转谞讬讬谉 谞讚诪讬讬转讬 诇讛 讘讙诪专讗 讚讜拽 讜转砖讻讞. 讛专诪讘"谉 讝"诇. 


讜讝讛 诇砖讜谉 讛专讗讘"讚: 讗诪专 专讘讗 讘注讬拽专讜 讻讜诇讬 注诇诪讗 诇讗 驻诇讬讙讬. 专讘讛 讙专住 讜诇讗 专讘讗 诪砖讜诐 讚拽砖讬讗 讚专讘讗 讗讚专讘讗 诪讛讛讬讗 讚讙专住讬谞谉 讘讙讬讟讬谉 讘注谞讬谉 注讬拽专讜 讘讗专抓 讜谞讜驻讜 讘讞讜抓 诇讗专抓 讜讻讜'. 讘注讬拽专讜 讻讜诇讬 注诇诪讗 诇讗 驻诇讬讙讬 讚注诇讬讜谉 讛讜讬 砖讛专讬 讘注驻专讜 讛诐 注讜诪讚讬诐 讜讗讬谞诐 讬讜爪讗讬诐 诇讗讜讬专讜 砖诇 讝讛 讻讬 驻诇讬讙讬 讘谞讜驻讜 专讘讬 诪讗讬专 讟讘专 讛注讬拽专 诪讙讚诇讜 砖讚讬 谞讜驻讜 讘转专 注讬拽专讜 讜专讘讬 讬讛讜讚讛 住讘专 讗讜讬专讗 诪讙讚诇 讛讬诇讻讱 诇讗 砖讚讬谞谉 谞讜驻讜 讘转专 注讬拽专讜. 讜诪讛 砖讛砖讬讘讜 讝讛 诇讝讛 讘诪砖谞讛 诪讛 讗诐 讬专爪讛 讛转讞转讜谉 诪讞讝讬拽讬诐 讛诐 诇讚讘专讬讛诐 讗讘诇 注讬拽专 讛讟注诪讬诐 砖诇讛诐 讻讱 讛诐 讚诪专 住讘专 注讬拽专 诪讙讚诇 讜砖讚讬 谞讜驻讜 讜讻讜' 讜诪专 住讘专 讗讜讬专讗 诪讙讚诇 讜讻讜'. 讜转谞谉 讙讘讬 诪拽讞 讜诪诪讻专 讻讬 讛讗讬 讙讜讜谞讗 讘拽讜谞讛 讗讬诇谉 讗讞讚 讘转讜讱 砖诇 讞讘专讜 讚讻讜诇讬 注诇诪讗 讗讬谉 诇讜 拽专拽注 讜驻诇讬讙讬 讘诪讛 砖讬讜爪讗 谞砖转砖专砖讬诐 讜讛砖专砖讬诐 注爪诪诐 砖诇 讘注诇 讗讬诇谉 讛诐 讻砖讬注拽讜专 讗讜转讜 讬讟讜诇 讗讜转诐 专讘讬 诪讗讬专 住讘专 讻讬讜谉 砖讛砖专砖讬诐 砖诇讛 讛讬讜爪讗 诪讛诐 砖诇讜 讚砖讚讬 谞讜驻讜 讘转专 注讬拽专讜 讜专讘讬 讬讛讜讚讛 住讘专 讘转专 讙讝注讜 砖讚讬谞谉 讜诇讗 讘转专 砖专砖讬诐 诇讜诪专 砖讝讛 讙讚诇 诪讗讜讬专 讜讝讛 讙讚诇 诪讗讜讬专 讗讘诇 讘转专 砖专砖讬诐 砖讝讛 讙讚诇 诪拽专拽注 讜讝讛 讙讚诇 诪讗讜讬专 诇讗 砖讚讬谞谉 讜讛讗讜讬专 砖诇 讘注诇 讛拽专拽注 讜讻谉 讘注专诇讛 讻讬 讘讜讚讗讬 讛砖专砖讬诐 驻讟讜专讬诐 砖讻讘专 注讘专讜 注诇讬讛诐 砖谞讬 注专诇讛 讜讛讬讜爪讗 诪讛诐 诇专讘讬 诪讗讬专 驻讟讜专 讻诪讜 讛砖专砖讬诐 讜专讘讬 讬讛讜讚讛 住讘专 讞讬讬讘 讚诇讗 砖讚讬谞谉 诇讬讛 讘转专讬讬讛讜 讜讗讬诇谉 讞讚砖 讛讜讗 讝讛. 讜爪专讬讻讬 讚讞讚讗 讘诪诪讜谞讗 讜讞讚讗 讘讗讬住讜专讗 诪爪专讱 爪专讬讻讬 讻讚驻专讬砖讬转. 讜讗讬 讗诪专转 讛讗讬讻讗 转专转讬 讚诪诪讜谞讗 砖转讬 讙谞讜转 讜讗讬诇谉. 讛讛讬讗 诪砖讜诐 讚讗讬讻讗 讟注诪讬 讗讞专讬谞讬 讘讙谞讜转 讜讻讚驻专讬砖谞讗 讘诪转谞讬转讬谉 讜诇讗 讬诇驻讬 诪讛讚讚讬. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 诪讞讜讜专转讗 讻讜' 讜讬"诇 讻讜' 讜诇专"讬 讗讜转讛 砖注讛 讻讬讜谉 砖讬砖 诇讜 专砖讜转 驻讟讜专 讻讜' 注讻"诇 诪转讜住' 讚驻专拽 讛诪谞讬讞 讜诇专"讬 诪砖诪注 讚诇讗 诪砖诇诐 诪讚拽讗诪专 砖注"诪 讻谉 讻讜' 讜注讜讚 讻讜' 注讻"诇 讜注讬讬谉 讘讞讬讚讜砖讬谞讜 砖诐:


讛讚专谉 注诇讱 讛讘讬转 讜讛注诇讬讛 讜住诇讬拽讗 诇讛 诪住讻转 讘讘讗 诪爪讬注讗





讞讻诪转 砖诇诪讛

专砖"讬 讘讚"讛 砖转讬 讙谞讜转 讻讜' 拽专拽注讬转讛 谞诪讜讱 讛住"讚:





专砖"砖

讘诪砖谞讛 讗讘诇 讙讜讘诇讬谉 讻讜' 讗讘诇 诇讗 诇诇讘谞讬诐. 讻"讛 讙讬专住转 讛专讬"祝 讜谞讻讜谉:



专砖"讬 讚"讛 讜爪讜讘专讜. 诪砖诇砖讬诐 诇砖诇砖讬诐 讻讜'. 诪砖诪注 讚诪驻专砖 讚诇讗讞专 诇"讬 爪讜讘专讜 注讜讚 讛驻注诐 讜讗"讻 讗讬谉 诇讚讘专 住讜祝 讗讘诇 讘讘"拽 诪砖诪注 讚诪驻专砖 砖讗讬谞讜 诪谞讬讞讜 诇砖诐 讗诇讗 诇"讬:



专砖"讬 讚"讛 讗祝 诪转拽谉. 讜拽讗讬 讗转"拽 讻讜'. 驻讬' 讚讗诇"讻 讛讜"诇 诇诪讬转谞讬 讜讗诐 讛讝讬拽 诪砖诇诐 讻讜' 讗讞专 讚讘专讬 专砖讘"讙:



讘诪砖谞讛 讚"讛 讜讛砖讗专. 讜注诇讬讜谉 讻讜' 讗驻拽讜专讬 诪驻拽讬专 诇讛讜 诇讙讘讬' 讻讜'. 注诪砖"讻 讘住"讚 诇注讬诇 (讻讝) 注"讚 讘讻讛"讙:





讘谉 讬讛讜讬讚注

专址讘旨执讬 诪值讗执讬专 住指讘址专 砖讈指讚执讬 谞讜止驻讜止 讘旨指转址专 注执拽旨职专讜止 讜职专址讘旨执讬 讬职讛讜旨讚指讛 住指讘址专 诇止讗 讗址诪职专执讬谞指谉 砖讈指讚执讬 谞讜止驻讜止 讘旨指转址专 注执拽旨职专讜止. 讜讻转讘讜 讛专讗砖讜谞讬诐 讝"诇 诪讛 砖讛砖讬讘讜 讝讛 诇讝讛 讘诪砖谞讛 诪讛 讗诐 讬专爪讛 讛注诇讬讜谉 讜讻讜' 讗诐 讬专爪讛 讛转讞转讜谉 讜讻讜' 讞讬讝讜拽讬诐 讛诐 诇讚讘专讬讛诐 讗讘诇 注讬拽专 讛讟注诐 砖诇讛诐 讛讜讗 讘住讘专讛 驻诇讬讙讬 诪专 住讘专 砖讚讬谞谉 谞讜祝 讘转专 注讬拽专 讜诪专 住讘专 诇讗 砖讚讬谞谉 谞讜祝 讘转专 注讬拽专.
讜诇讻讗讜专讛 拽砖讬讗 诇讬 诪讛讻讗 注诇 诪讛 砖讗诪专 讘讙诪专讗 讚诪谞讞讜转 (诪谞讞讜转 住讟:) 讘注讬 专讘讬 砖诪注讜谉 讘谉 驻讝讬 砖讬讘讜诇转 砖讛讘讬讗讛 砖诇讬砖 拽讜讚诐 诇注讜诪专 讜注拽专讛 讜砖转诇讛 诇讗讞专 讛注讜诪专 讜讛讜住讬驻讛 诪讛讜, 讘转专 注讬拽专 讗讝诇讬谞谉 讜砖专讬讬讛 注讜诪专 讗讜 讚诇诪讗 讘转专 转讜住驻转 讗讝诇讬谞谉 讜注讚 砖讬讘讗 注讜诪专 讛讘讗 转讬驻砖讜讟 诇讬讛 诪讛讗 讚讗诪专 专讘讬 讗讘讛讜 讗诪专 专讘讬 讬讜讞谞谉 讬诇讚讛 砖住讘讻讛 讘讝拽讬谞讛 讜讘讛 驻讬专讜转 讗驻讬诇讜 讛讜住讬祝 讘诪讗转讬诐 讗住讜专 讜讗诪专 专讘讬 砖诪讜讗诇 讘专 谞讞诪谞讬 讗诪专 专讘讬 讬讜谞转谉 讘爪诇 砖砖转诇讜 讘讻专诐 讜谞注拽专 讛讻专诐 讗驻讬诇讜 讛讜住讬祝 讘诪讗转讬诐 讗住讜专 讛讬讗 讙讜驻讗 拽讗 诪讬讘注讬讗 诇讬讛 诪驻砖讟 驻砖讬讟讗 诇讛讜 诇专讘谞谉 讚讘转专 注讬拽专 讗讝诇讬谞谉 诇讗 砖谞讗 诇拽讜诇讗 诇讗 砖谞讗 诇讞讜诪专讗 讗讜 讚诇诪讗 住驻讜拽讬 诪住驻拽讗 诇讛讜 讜诇讞讜诪专讗 讗诪专讬谞谉 诇拽讜诇讗 诇讗 讗诪专讬谞谉 转讬拽讜, 注讚 讻讗谉.
讜诇讻讗讜专讛 谞专讗讛 讚讘注讬讗 讝讜 讛讬讗 驻诇讜讙转讗 讚专讘讬 诪讗讬专 讜专讘讬 讬讛讜讚讛 讚诪专 住讘专 砖讚讬谞谉 谞讜祝 讘转专 注讬拽专 讜诪专 住讘专 诇讗 砖讚讬谞谉 谞讜祝 讘转专 注讬拽专 讻讚讗诪专讬谞谉 讛讻讗 讚讘住讘专讛 驻诇讬讙讬 讜拽讗诪专 转诇诪讜讚讗 讛讻讗 讚讙诐 讘讗讬住讜专讗 驻诇讬讙讬 讘住讘专讛 讝讜.
讜注讬讬谉 讘讙讬讟讬谉 (讙讬讟讬谉 讻讘.) 讘驻诇讜讙转讗 讚讗讘讬讬 讜专讘讗 讚讗讘讬讬 住讘专 讘转专 谞拽讘讜 讗讝诇讬谞谉 讜专讘讗 住讘专 讘转专 谞讜驻讜 讗讝诇讬谞谉 讜驻专讬讱 讛转诐 诪驻诇讜讙转讗 讚专讘讬 诪讗讬专 讜专讘讬 讬讛讜讚讛 讚讛讻讗 讜注讬讬谉 讘转讜住驻讜转 砖诐 讘讚讘讜专 讛诪转讞讬诇 讜讘讚讗砖专讜砖 讜讻讜' 注讬讬谉 砖诐. 讜注讬讬谉 讘讙诪专讗 讚讞讜诇讬谉 (讞讜诇讬谉 拽诇讜.) 讚讗转诪专 讛转诐 讗讬 诪讛 转专讜诪讛 讙讚诇 讘讞讬讜讘 讞讬讬讘 讙讚诇 讘驻讬讟讜专 驻讟讜专 讗祝 讘专讗砖讬转 讛讙讝 讛讙讚诇 讘讞讬讜讘 讞讬讬讘 讘驻讬讟讜专 驻讟讜专 讜讙讘讬 转专讜诪讛 诪谞讗 诇讬讛 讚转谞讬讗 讬砖专讗诇 砖诇拽讞 砖讚讛 讘住讜专讬讗 诪谞讻专讬 注讚 砖诇讗 讛讘讬讗 砖诇讬砖 讜讻讜' 注讬讬谉 砖诐. 讜讗诐 讬注讝讜专 讛' 讘诪拽讜诐 讗讞专 谞讚讘专 讘讻诇 讝讛 讘住"讚.

